ערב לפני חלמתי חלמות בלהות. מה שחלמתי זה שאני וצ`ופי פותחים מתנות ודבר ראשון מה שביאס זה שכל המתנות זה לבני אדם יענו מקסימום הבטטות יכולות לעשות בהן שימוש. כאילו ממתי חתולים מכינים טוסטים או מרתיחים מים בקומקום חשמלי ומה הקטע של הואזות מזכוכית זה אשכרה יריקה לפנים. ואחרי כל טוסטר שאנו מגלים יש את התקווה בלב שהמתנה הבאה זה משהו אחר אבל לא זה שוב טוסטר.
אחרי זה אנחנו אומרים לעצמנו טוב לא אסון יש גם מעטפות עם צ`קים כך נראה. אבל מה שקורה זה שאנחנו פותחים את המעטפות וצ`ק אחר צ`ק זה ח"י שקלים יענו סגולה לאריכות ימים ואפילו היו כמה שכתבו ח"י אגורות יענו טרנד חדש כזה של קמצנות וצ`ופ אמרה זה בטח מתפוז למה זה הסכומים המקובלים שלהם ואמרה לי תכתוב איזה פוסט אולי נרוויח עוד 10 אגורות השבוע בכל זאת זוג טרי אנחנו וזקוקים לכסף.
אחרי שהתאוששנו מהמתנות ישבנו לקרוא את הברכות אז ברכה אחת היתה מהבטטה גם כן נייר פוליו תלוש עם שורות כותבת שפניי מועדות לקראת אסון ושאני קובר את עצמי עם הנישואים האלה, בכרטיס אחר היה כתוב קבורה נעימה אימפוטנט ובכרטיס אחר שחתום על שם בלומה לבית נאכט נכתב שאני עושה טעות יענו שלא התחתנתי עם אהבת חיי ושזה ירדוף אותי וגם שאני אפס מאופס ועלוב נפש מה אני אגיד לכם ליבי השברירי לא עמד במעמסה והתחלתי להשתנק למזלי צ`ופ היתה שם וליקקה לי את הפרווה אמרתי לה צ`ופ אני המום איך אנשים יש להם רוע בנשמה, אמרה לי מיאו מיאו. אין להם לב אני המום. אמרה מיאו. אמרתי לה תפסיקי לעשות את עצמך אמרה לי מיאוווו. אמרתי משוגעת דברי ברור! אמרה לי מיאו מיאווווווו!!! בוינה פתאום קלטתי שנישאתי לחתולה עם אוצר מילים דל ביותר בקיצור בעיטה לפנים.
מזלי שהתעוררתי מהחלום ואני רואה שצ`ופי מכורבלת איתי במלוא פרוותה ואנחנו כמו שני עוברים תאומים ככה משתלבים אחד בשני. אמרתי לה צ`ופ לא תאמיני מה חלמתי וזאת שאלה לחלום וסיפרתי לה הכל. אמרה לי אל תדאג. אמרתי לה ברור שאדאג הרי מחר מתחתנים. אמרה לי עזוב חתונה בוא עשה לי גור. אמרתי לה אבל איך אעשה שנינו עקרים א-מיניים. אמרה לי עזוב את זה סקס זה לעניים תביט לי בעיניים ונעשה אהבה עם העיניים תתרכז בי וככה הזרעים שלך יתאחדו עם הביצית שלי. אמרתי לה אבל לא בטוח שיש לי זרעים בגוף בכלל אמרה לי שאני אפסיק לבלבל בשכל ושאני אסתכל לה בעיניים. הסתכלתי בעיניים שלה והיו אלה עיני צ`ופי העיניים הכי יפות בעולם. ככה הבטתי בה רבע שעה אמרה לי זה בסדר ג`ינג`י בוא נישן אני התעברתי עכשיו.
בוינה היא ריגשה אותי נורא עם הדיבורים האלה אמרה לי אנחנו הולכים להיות הורים כמה גורים אתה רוצה? אז שאלתי רגע אני יכול לבחור? אמרה לי בטח תזרוק מספר אמרתי חמישה גורים אמרה לי קיבלת ועכשיו נלך לישון.
למחרת בבוקר התעוררתי בחדווה והתיישבתי על הפרצוף של אחת הבטטות יענו שתתעורר מרוב קשיי נשימה. הללו התעוררו אמרו לי מה הלחץ אמרתי להם שהיום חתונה אז שילכו לסלון כלות עם צ`ופי כי אין מצב שאני מכניס אותם ככה כמו שהם לחתונה וחוץ מזה שאני הולך להיות אבא לחמישיה. אמרו לי בחייאת ג`ינג`י אתה הוזה אמרתי להם שהיום הם לא יקלקלו לי זה היום שלי.
מצחצח הטבעת לקראת יומי הגדול.